[{"text_idx": "#000000", "text": "Tapa raudteejaamas ka\u0308ivad suvelavastuse proovid. Jaam on teater. Neljapa\u0308eval 21. juunil on esietendus. Lugu ilmus esmalt Maalehes."}, {"text_idx": "#000002", "text": "Tapa linna suures ta\u0308napa\u0308evases raudteejaamas perroonil istub u\u0308ksik mees. Rakvere teater alustab hetke pa\u0308rast seal metsas \u201eHullumaja suvepa\u0308evade\u201c teist etendust sellel pa\u0308eval. U\u0308ksi istuv mees ma\u0308rkab meid u\u0308le raudtee Tapa mahaja\u0308etud jaamahoonet uudistamas ja ho\u0303ikab: \u201eTu\u0308drukud!\u201c. Kui po\u0308o\u0308rdun, et vastata, on ta mu habet ma\u0308rgates pettunud ja u\u0308tleb kurvalt: \u201eMul on ta\u0308na su\u0308nnipa\u0308ev.\u201c \u201ePalju o\u0303nne!\u201c \u201eSaan kuusku\u0308mmend kolm.\u201c Hu\u0308u\u0308an: \u201eVa\u0308gev vanus.\u201c \u201eKuidas?\u201c Mees ei kuule, sest meie vahele so\u0303idab rong."}, {"text_idx": "#000003", "text": "Kusagil on pilt Rakvere metsaetendusest, kus ta\u0308iskasvanud hulluarst Kaunase restoranis oma vanale isale vihaselt ette heidab, et see talle nii va\u0308he raha annab."}, {"text_idx": "#000004", "text": "Vana, tontliku, aga samas suursugusena mo\u0303juva jaama laudadega kinnilo\u0308o\u0308dud peaukse kohal on kivist muna. Seal, kus kunagi troonis ehk kahe peaga kotkas, ukerdab sel o\u0303htul a\u0308sja lendama o\u0303ppinud varesepoeg."}, {"text_idx": "#000005", "text": "Kui silmad teatri to\u0308o\u0308valgusega harjuvad, avaneb jaama kunagises ootesaalis lummav ja u\u0308liteatraalne pilt, mille on loonud kunstnik nimega aeg. Ko\u0303rgetelt seintelt koorub krohvi, saaliukse kohal olevatel akendel pole u\u0308htegi tervet klaasi, aga po\u0303randad on puhtad..."}, {"text_idx": "#000006", "text": "Kunagisest jaama ootesaalist on seks korraks saanud teatrisaal. Vastehitatud tribu\u0308u\u0308n on veel pooleli, toole pole."}, {"text_idx": "#000007", "text": "Selle tribu\u0308u\u0308ni ees ma\u0308ngivad kaks valges riides naist rongi. Tekst minuni veel ei jo\u0303ua, hoopis erinevad ru\u0308tmid ja emotsioon, kord ko\u0303rgendatud, kord alandlik toon. Tundub, et neis naistes on mingi a\u0308ng. Siis tuleb ma\u0308ngu loosung. On vo\u0303imas pilt, kuidas vabana\u0308itleja Elina Reinold sellega ma\u0308ssab, et teda sirgeks saada. Siis tuleb appi teine vabana\u0308itleja Helena Merzin ja loosung lehvib. U\u0308ks rong jo\u0303uab jaama, sinnapoole, kuhu ja\u0308a\u0308b linn. Seda on kuulda vaid. Ja hetke pa\u0308rast teine, teisele poole jaama, teiselt poolt."}, {"text_idx": "#000008", "text": "Siin na\u0308itlejad hakkavad laulma. See on \u201eInternatsionaal\u201c, tunnen a\u0308ra. Tekst on kuidagi erinev sellest, mis minul ma\u0308lusoppidest esile kerkib. Rahvas no\u0303uab padakonnadelt vo\u0303lga ja loob maailma uueks. \u201eEi wabadust saa taewawa\u0308ega, / Ei anna tsaar, ei hiiglane,..\u201c. Huvitav, kas see u\u0308ksik su\u0308nnipa\u0308evamees istub ikka perroonil, on kurb."}, {"text_idx": "#000010", "text": "Lavastuse \u201eViirastuste vaksal\u201c esietenduseni on ja\u0308a\u0308nud ku\u0308mme pa\u0308eva. Proov on lo\u0303ppenud."}, {"text_idx": "#000014", "text": "Iga inimese jaoks on lahenduse vo\u0303imalus, kuid see on va\u0308ga erinev. \u201eMida meie tahaksime? Me tahaksime, et me ma\u0308rkaks mahaunustatud inimesi enda ko\u0303rval. Selliseid, kelle jaoks a\u0308kki tundub, et elu on la\u0308inud, rongid on a\u0308ra so\u0303itnud. Unustatud inimesi on iga pa\u0308evaga u\u0308ha rohkem,\u201c u\u0308tleb lavastaja Kordemets ja kinnitab, et viimane lause on lisaks sellele, et nii on, pa\u0308rit hispaanlase Jose\u0301 Sanchis Sinisterra kirjutatud na\u0308idendist."}, {"text_idx": "#000016", "text": "Teatri R.A.A.A.M asutaja ja hing, produtsent Ma\u0308rt Meos u\u0308tleb, et on ma\u0308ngukohtade leidmisel nu\u0308u\u0308d oma lapsepo\u0303lvekodule Udriku ku\u0308las, mis vaid kuue kilomeetri kaugusel Tapalt, ko\u0303ige la\u0308hemal. \u201eEile just mo\u0303tlesin tu\u0308ki la\u0308bima\u0308ngu vaadates, et ega ei osanud arvata siin va\u0308ikse poisina ja\u0308a\u0308tisekokteili ja\u0308rjekorras seistes, et kunagi teen siinsamas teatrit,\u201c u\u0308tleb Meos. Ja\u0308a\u0308tisekokteili lett asus tema so\u0303nul praegusel laval ja kogu ta\u0308nane ma\u0308nguruum oli jaama puhvet."}, {"text_idx": "#000017", "text": "Ja veel on u\u0308ks ma\u0308lestus Ma\u0308rdil, mis aja kulgu iseloomustab \u2013 ta ma\u0308letab, kuidas vaid 35 aastat tagasi seesama hu\u0308ljatud rongijaam na\u0308dalavahetustel so\u0303java\u0308elasi ta\u0308is oli, kes oma ku\u0308lla tulnud vanematega torti so\u0303id."}, {"text_idx": "#000018", "text": "Na\u0308itleja Elina Reinold, selles na\u0308idendis Priscila, toob mehed ma\u0308lestustest maa peale ja u\u0308tleb, et na\u0308idend, mida nad ma\u0308ngivad, on elust, mis mo\u0308o\u0308das. \u201eNeed kaks naist ei saa ja ei taha seda endale tunnistada.\u201c"}, {"text_idx": "#000019", "text": "Na\u0308itleja Helena Merzin, selles etenduses Natalia, tunnistab, et ku\u0308mme pa\u0308eva enne esietendust ka\u0308ib ju veel otsinguprotsess, ja et sellest, mis saab, on vara ra\u0308a\u0308kida. \u201eMo\u0303eldes nendele naistele... u\u0308leja\u0308a\u0308mise hirm vo\u0303ib mo\u0303jutada meie elu u\u0308lesehitavalt vo\u0303i ha\u0308vitavalt. Parajal ma\u0308a\u0308ral tagab see meie sotsialiseerituse. U\u0308lema\u0308a\u0308raselt ideedesse klammerdumine vo\u0303o\u0303rutab aga teistest inimestest. Tasakaalu leidmine oma sisemaailma ja sotsiaalse akseptaabli vahel on ku\u0308llalt ta\u0308htis suures elukunstist."}, {"text_idx": "#000021", "text": "Ja siis Elina ra\u0308a\u0308gib raudtee ja eluga seotud loo, mis ainult pealiskaudsel vaatlemisel ei puuduta tulevast lavastust: \u201eNu\u0308u\u0308d mais tuli va\u0308lja Tallinna la\u0308hirongide uus so\u0303iduplaan. Seal ei ole enam neid kahte rongi, mis peatuks Hiiu jaamas, millega mu lapsed kooli said. Nad peavad nu\u0308u\u0308d kooli minema tund aega varem vo\u0303i tund aega hiljem.\u201c"}, {"text_idx": "#000022", "text": "Helena Merzin u\u0308tleb, et nende suhe Tapa jaamaga, nukra ja mahaja\u0308etuga, na\u0308iliselt u\u0308ha su\u0308veneb. Rongid kinni naelutatud akende taga peatuvad ja so\u0303idavad mo\u0308o\u0308da, jo\u0303udmaks oma sihtpunkti."}, {"text_idx": "#000023", "text": "\u201cViirastuste vaksal\u201d ra\u0308a\u0308gib kahest maailma u\u0308mberkorraldumise tagaja\u0308rjel u\u0308le ja\u0308a\u0308nud ta\u0308ies elujo\u0303us na\u0308itlejannast, keda lihtsalt pole enam kellelegi vaja. See on lugu ma\u0308lu subjektiivsusest ja oma ideaalidele iga hinna eest truuks ja\u0308a\u0308misest."}, {"text_idx": "#000024", "text": "\u201cViirastuste rong\u201d so\u0303idab Tapa jaamas."}, {"text_idx": "#000026", "text": "Aastaid tu\u0308hjana seisnud Tapa jaamahoone saab uue elu"}, {"text_idx": "#000027", "text": "MTU\u0308 U\u0308hendus R.A.A.A.M. koosto\u0308o\u0308s Tapa vallaga on teatrietenduste tarbeks jaamahoonet seest korrastanud ja vanasse puhvetiruumi paigaldanud tribu\u0308u\u0308ni 150 pealtvaatajale."}, {"text_idx": "#000028", "text": "Teater R.A.A.A.M.i u\u0308ks kaubama\u0308rke on 12 aastase tegutsemise jooksul olnud teatrile uute ma\u0308ngupaikade leidmine. Teater oli esimene, kes ma\u0308ngis Viinistul, kolmandat aastat tuuakse esietendus va\u0308lja Ja\u0308nedal Pulli tallis, teist aastat ma\u0308ngitakse To\u0303stamaa mo\u0303isas, ma\u0308ngupaigana avastati Hu\u0308u\u0308ru mo\u0303is..."}, {"text_idx": "#000029", "text": "\u201cViirastuste vaksal\u201d esietendub 21. juunil ja seda ma\u0308ngitakse kuni 14. juulini kokku 15 korda."}, {"text_idx": "#000037", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000038", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000039", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]